होन्डा सिटी जपानी कार निर्माता होन्डा की दक्षिण एशीया मे बिकने वाली एक सेडान शैली की कार है।

होंडा सिटी (Honda City 5th Generation) जेनेरेशन

भारत में प्रीमियम कारों की अग्रणी निर्माता होंडा कार्स इंडिया लि. (HCIL) ने आज अपनी नई 5वीं पीढ़ी की होंडा सिटी (Honda City 5th Generation) के बारे में विस्‍तृत जानकारी का खुलासा किया है. नई होंडा सिटी जुलाई,2020 में लॉन्‍च होगी. होंडा सिटी देश में सबसे लोकप्रिय सेडान में से एक है. 5वीं पीढ़ी की होंडा सिटी अपने प्रत्‍येक क्षेत्र जैसे स्‍टाइल, परफॉर्मेंस, स्‍पेस, कम्‍फर्ट, कनेक्टिविटी और सेफ्टी सभी में बेहतरीन है.

होंडा सिटी के नये फीचर्स  
इंडस्‍ट्री में पहली बार और स्‍मार्ट डिवाइस इकोसिस्‍टम के बढ़ते उपयोग ट्रेंड के अनुरूप, होंडा सिटी अलेक्‍जा रिमोट क्षमता के साथ आने वाली भारत की पहली कनेक्‍टेड कार है, जो ग्राहकों को अपने घर में आराम से बैठकर अपनी कार के साथ सुगमता से बातचीत करने की सुविधा प्रदान करता है.

नई सिटी फुल LED हेडलैम्‍प, जेड-शेप्‍ड रैप-एराउंड LED टेल लैम्‍प, जी-मीटर के साथ 17.7 cm HD फुल कलर TFT मीटर, लेन-वॉच कैमरा, एगाइल हैंडलिंग असिस्‍ट (AHA) के साथ व्‍हीकल स्‍टैबिलिटी असिस्‍ट (VSA) आदि जैसे सेगमेंट-फर्स्‍ट फीचर्स से लैस है. इन परिष्‍कृत फीचर्स के साथ, नई सिटी भारत में मिड-साइज सेडान सेगमेंट में एक नई क्रांति लाने के लिए तैयार है.

BS-6 इंजन के साथ होगी लॉन्चनई होंडा सिटी BS-6 अनुपालन वाले पेट्रोल और डीजल इंजन के साथ आती है. VTC (वेरीएबल वाल्‍व टाइमिंग कंट्रोल) के साथ नया पेश किया गया 1.5 लीटर i-VTEC DOHC पेट्रोल इंजन नए 6 स्‍पीड मैनुअल ट्रांसमिशन और नए 7 स्‍पीड सीवीटी (कंटीनुअसली वे‍रीएबल ट्रांसमिशन) के साथ आता है.

यह उच्‍च ईंधन दक्षता (MT- 17.8 किमी प्रति लीटर, CVT- 18.4 किमी प्रति लीटर), निम्‍न उत्‍सर्जन और उत्‍साही ड्राइविंग परफॉर्मेंस प्रदान करता है. वहीं परिष्‍कृत 1.5 लीटर i-DTEC डीजल इं‍जन 6 स्‍पीड मैनुअल ट्रांसमिशन के साथ आता है, जो सख्‍त बीएस-6 मानदंडों को पूरा करने के बावजूद शक्तिशाली परफॉर्मेंस और उच्‍च ईंधन दक्षता (24.1 किमी प्रति लीटर) का बेहतर संतुलन प्रदान करता है.

नये डिजाइन के साथ सेफ्टी भी 
अपनी श्रेणी में ज्‍यादा जगह वाले कैबिन के साथ इसका बाहरी डिजाइन स्‍पोर्टीनेस और स्‍टाइल का शानदार मिश्रण है. नई होंडा सिटी अपने सेगमेंट में सबसे लंबी (4549 मिमी) और चौड़ी (1748 मिमी) सेडान है. कार को इसके ASEAN N-CAP 5 स्‍टार रेटिंग समकक्ष बॉडी के साथ उपभोक्‍ताओं को सर्वाधिक सुरक्षा प्रदान करने के लिए बनाया गया है.

नई सिटी में होंडा के एक्टिव और पैसिव सुरक्षा टेक्‍नोलॉजीज के तमाम फीचर्स जैसे अल्‍ट्रा हाई टेनसाइल स्‍ट्रेंथ स्‍टील फ्रेम के उपयोग के साथ एडवांस्‍ड कम्‍पैटिबिलिटी इंजीनियरिंग™ (ACE™) बॉडी, 6 एयरबैग सिस्‍टम, एगाइल हैंडलिंग असिस्‍ट (एएचए) के साथ व्‍हीकल स्‍टैबिलिटी असिस्‍ट (वीएसए), हिल स्‍टार्ट असिस्‍ट (एचएसए), होंडा लेनवॉच™ कैमरा, टायर प्रेशर मॉनीटरिंग सिस्‍टम-डिफ्लेशन वार्निंग सिस्‍टम, इमरजेंसी स्‍टॉप सिग्‍नल, इलेक्‍ट्रॉनिक ब्रेक डिस्‍ट्रीब्‍यूशन (ईबीडी) और ब्रेक असिस्‍ट (बीए) के साथ एंटी-लॉक ब्रेकिंग सिस्‍टम (एबीएस), मल्‍टी-एंगल रियर कैमरा, हेडलाइट इंटीग्रेशन के साथ वेरीएबल इंटरमिटेंट वाइपर, पेडेस्ट्रियन इनजरी मिटीगेशन टेक्‍नोलॉजी, नेक-इम्‍पैक्‍ट इनजरी मिटीगेशन फ्रंट सीट हेड रिस्‍ट्रैंट्स आदि को शामिल किया गया है.

कैसा होगा इंटीरियर  
कार के इंटीरियर को हाई कन्‍ट्रास्‍ट और परिष्‍कृत बनावट के साथ तैयार किया गया है जो अव्‍यवस्‍था-मुक्‍त और खुली भावना एवं उपयोग में आसान कार्यक्षमता प्रदान करती है. कार को एक्‍सक्‍लूसिव लेदर अपहोल्‍स्‍ट्री और कंटेम्‍प्रेरी सीट डिजाइन, सॉफ्ट पैड के साथ सेंटर आर्मरेस्‍ट व डोर ट्रिम्‍स, बेहतर एयर फ्लो के साथ रियर एसी वेंटीलेशन और रियर सन शेड के साथ सर्वोच्‍च लग्‍जरी एवं आराम प्रदान करने के लिए डिजाइन किया गया है. नई होंडा सिटी का सबसे बड़ा आकर्षण इसकी पैकेजिंग है. बेस्‍ट-इन-क्‍लास नी-रूम और लेगरूम, बेहतर रियर सीट शॉल्‍डर रूम, बेहतर विजीबिलिटी और 506 लीटर के टॉप क्‍लास ट्रंक क्षमता के मामले में यह कार होंडा की मैन मैक्जिमम मशीन मिनीमम अवधारणा के आधार पर चतुराई से तैयार इंटीरियर स्‍पेस प्रदान करती है.

नई टेक्नोलॉजी से लैस 
नई होंडा सिटी (Honda City 5th Generation) जेनेरेशन उन्‍नत उपकरणों जैसे 20.3 सेमी एडवांस्‍ड टचस्‍क्रीन डिस्‍प्‍ले ऑडि‍यो, एंड्रॉयड ऑटो, एप्‍प्‍ल कारप्‍ले और वेबलिंक के साथ आसान स्‍मार्टफोन कनेक्टिविटी, वन-टच इलेक्‍ट्रिक सनरूफ, ऑटो डिमिंग इनसाइड रियर व्‍यू मिरर, एम्‍बियंट लाइटिंग और एलईडी इंटीरियर लैम्‍प्‍स आदि से सुसज्जित है. इतना ही नहीं, यह कार एडवांस्‍ड स्‍मार्ट की सिस्‍टम जैसे वन-पुश स्‍टार्ट/स्‍टॉप इंजन, टच सेंसर-आधारित स्‍मार्ट कीलेस एक्‍सेस एंट्री, कीलेस रिलीज के साथ स्‍मार्ट इलेक्ट्रिकल ट्रंक लॉक, वॉकवे ऑटो लॉक, रिमोट इंजन स्‍टार्ट, ऑल ऑटो पावर विंडोज और सनरूफ कीलेस ऑपरेशन के साथ आती है.

पूरी तरह से नई होंडा सिटी टेलीमैटिक्‍स कंट्रोल यूनिट (टीसीयू) के साथ अगली पीढ़ी के होंडा कनेक्‍ट से लैस है, जो 32 से अधिक कनेक्‍टेड फीचर्स की पेशकश करता है. उपभोक्‍ता जैसे वाहन की स्थिति, दूर स्‍थान से ही दरवाजे लॉक हैं या नहीं इसका पता लगाना, ऑटो क्रैश नोटिफिकेशन व आपातकालीन सहायता, चोरी होने पर वाहन की ट्रैकिंग, सिक्‍यूरिटी अलर्ट, जियो-फेंस अलर्ट आदि जैसी कई तरह की जानकारी हासिल कर सकते हैं
होन्डा
सेडान